CELEX: 62016CN0323
Language: lv
Date: 2016-06-08 00:00:00
Title: Lieta C-323/16 P: Apelācijas sūdzība, ko par Vispārējās tiesas (piektā palāta paplašinātā sastāvā) 2016. gada 22. aprīļa spriedumu apvienotajās lietās T-60/06 RENV II un T-62/06 RENV II Itālijas Republika un Eurallumina SpA/Eiropas Komisija 2016. gada 8. jūnijā iesniedza Eurallumina SpA

25.7.2016   
            
            
               LV
            
            
               Eiropas Savienības Oficiālais Vēstnesis
            
            
               C 270/36
            
         Apelācijas sūdzība, ko par Vispārējās tiesas (piektā palāta paplašinātā sastāvā) 2016. gada 22. aprīļa spriedumu apvienotajās lietās T-60/06 RENV II un T-62/06 RENV II Itālijas Republika un Eurallumina SpA/Eiropas Komisija 2016. gada 8. jūnijā iesniedza Eurallumina SpA
   
   (Lieta C-323/16 P)
   (2016/C 270/39)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēja: Eurallumina SpA (pārstāvji – L. Martin Alegi, A. Stratakis, L. Philippou, Solicitors)
   
      Pārējās lietas dalībnieces: Itālijas Republika, Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt spriedumu;
            
         
               —
            
            
               atcelt lēmumu (1), ciktāl ar to Itālijas Republikai ir uzdots atgūt atbalstu, vai, ja tas netiek darīts,
            
         
               —
            
            
               nodot lietu atpakaļ izskatīšanā Vispārējā tiesā,
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Apelācijas sūdzības iesniedzēja izvirza vienu pamatu, kas ir sadalīts piecās daļās, ar kuru ir apgalvots Kopienas tiesību pārkāpums, it īpaši tiesiskās paļāvības principa pārkāpums un pienākuma norādīt pamatojumu neizpilde. Konkrētie apelācijas sūdzības iesniedzējas prasījumi ir šādi:
   
               1.
            
            
               Vispārējā tiesa ir pieļāvusi kļūdu tiesību piemērošanā, interpretēdama 2013. gada 10. decembra spriedumu tādējādi, ka tā uzskatīja, ka tai ir saistoši atzīt, ka ar publikāciju par tiesvedības uzsākšanu 2002. gada 2. februārī tika izbeigta Eurallumina tiesiskā paļāvība.
            
         
               2.
            
            
               Šīs kļūdas dēļ Vispārējā tiesa nespēja nodrošināt pašu otrreizējās izskatīšanas mērķi un tā nav pareizi novērtējusi Eurallumina argumentus attiecībā uz viņas tiesiskās paļāvības turpināšanos, vai arī tā ir veikusi novērtējumu šajā ziņā sagrozītā tiesiskā regulējuma kontekstā un kļūdaini.
            
         
               3.
            
            
               Arī piemērojot sagrozīto tiesisko regulējumu, Vispārējā tiesa ir pieļāvusi kļūdu tiesību piemērošanā, secinādama, ka nesaprātīgais termiņš, kādā Komisijas veica izmeklēšanu, nebija tāds, kura dēļ Eurallumina varēja rasties tiesiskā paļāvība, ka atbalstu nevarēs atgūt.
            
         
               4.
            
            
               Vispārējā tiesa ir interpretējusi Direktīvu 2003/96 (2)
                  contra legem, pretrunā ar Kopienas tiesībām un interpretācijas principiem.
            
         
               5.
            
            
               Vispārējā tiesa ir pieļāvusi kļūdu tiesību piemērošanā, noraidīdama Eurallumina argumentus, kas ir balstīti uz tās ieguldījumiem Sardīnijas rūpnīcā.
            
         
      (1)  Komisijas 2005. gada 7. decembra Lēmums 2006/323/EK saistībā ar Francijas, Īrijas un Itālijas īstenoto atbrīvojumu no akcīzes nodokļa minerāleļļām, ko attiecīgi Gardannā, Šenonas reģionā un Sardīnijā izmanto par kurināmo alumīnija oksīda ražošanā (izziņots ar dokumenta numuru C(2005) 4436), (OV L 119, 12. lpp.).
   
      (2)  Padomes 2003. gada 27. oktobra Direktīva 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai (OV L 283, 51. lpp.).